36 



stor Betydning, idet det viser, at der ikke l)lot falder en Mængde 

 Fugle ved ganske enkelte Fyr, men ogsaa at der falder Fugle 

 ved mange Fyr. Er der for Lærkens Vedkommende nogensinde 

 Tale om saa kolossale Vandringer, at de omspænder hele Lan- 

 det, maa det være denne Dato 27 Oktober. 



Er der da virkelig altid Fald ved Fyrene denne Nat. Af 

 de 20 Aar har der været Lærkefald ved Fyr i de 14 paa denne 

 Dato; af de resterende 6 Aar har der i de 3 Tilfælde overhove- 

 det ikke været noget Fuglefald ved danske Fyr. De øvrige 

 3 Aar forholder sig saaledes : I 1905 var der kun Fald 27 Ok- 

 tober ved et eneste Fyr; Vinden var Sydvest, og der faldt en 

 Enkelt Bekkasin (Limnocryptes galliniila). 1909 var der 

 nok Fuglefald ved nogle Fyr; der faldt ikke Lærker, men 

 F'yrfolkene saa dem i Lyset. Endelig er 1912 tilbage, der var 

 kun F'uglefald, 10 Fuglekonger (Regiihis cristatus), ved et 

 eneste Fyr, Gedser Rev. Efter det foregaaende kan man sikkert 

 med Rette sige, at er Forholdene blot gunstige for Træk ved 

 F'yrene, iagttages der altid trækkende Lærker paa dette Tids- 

 punkt. 



Det, der ganske særligt karakteriserer Efteraarstrækket, er 

 den store Mængde Lærker, der er faldet, ikke blot en enkelt 

 Nat som et »Massefald«; men ogsaa i det hele taget viser Efter- 

 aaret, som tidligere nævnt, et langt højere Antal faldne end Foraaret. 

 Jeg har ogsaa tidligere omtalt en mulig Forklaring herpaa. Det 

 kunde nemlig tænkes, at det forøgede Antal Fugle om Efteraaret 

 skyldtes Aarets Yngel, der nu kom med ned fra Rugepladserne. 

 Hvis det forholdt sig saaledes, maatte man om Efteraaret kunne 

 paavise, at det overvejende Flertal var unge Fugle. Spørgsmaalet 

 er ret vanskeligt helt at løse paa Grundlag af det foreliggende 

 Materiale. Dels er der kun skelnet mellem gamle og unge 

 Fugle i de faa Aar, da der er foretaget Sektion med Kønsbe- 

 stemmelse af alle de indsendte, og dette gælder endda i Reglen 

 kun for Hunnernes Vedkommende. Dels er der ogsaa den 

 LUempe , at man ikke har disse Bestemmelser fyldige fra de 

 Nætter, hvor der har været Massefald. Her vilde det have haft 

 stor Betydning, om man havde kunnet undersøge alle de faldne 

 Fugle og paavise, at langt de tleste var Unger. Et saa fyldigt 

 Materiale maa jeg opgive at arbejde med, og maa nøjes med 

 hlot en Antydning, hvor der burde have været Bevis. Gennem- 



